b'\n_START_ARTICLE_\nPamphilus\n_START_SECTION_\nEstil\n_START_PARAGRAPH_\nSegons Thomas Jay Garbaty, \'L\'original llat\xc3\xad abunda en tots els  aspectes de la ret\xc3\xb2rica medieval tal com rest\xc3\xa0 perfilada per Geoffrey de Vinsauf, en el seu Poetria Nova, concretament la repetitio, paradoxa, ox\xc3\xadmoron i al\xc2\xb7literaci\xc3\xb3. \xc3\x89s obvi que l\'autor va sacrificar molta tensi\xc3\xb3 dram\xc3\xa0tica i vivacitat en ares a l\'eleg\xc3\xa0ncia d\'estil\'.\n_START_SECTION_\nInflu\xc3\xa8ncia\n_START_PARAGRAPH_\nEl Pamphilus va originar el mot pamflet, en el sentit d\'una obra breu autoeditada sense cobertes, ja que el poema era popular i \xc3\xa0mpliament copiat i circulat pels seus propis medis, en forma d\'un c\xc3\xb2dex prim. La paraula va introduir-se al "Middle English" cap el 1387 com a pamphilet o panflet. De l\'angl\xc3\xa8s pamphlet pass\xc3\xa0 al catal\xc3\xa0 pamflet. Jes\xc3\xbas Alturo ha localitzat rastres de la circulaci\xc3\xb3 de l\'obra en terres catalanes, on tamb\xc3\xa9 se l\'anomenava pel caracter\xc3\xadstic diminutiu de Pamphilet, tal com l\'Isopet, el Catonet i llibres semblants molt divulgats._NEWLINE_El Pamphilus pass\xc3\xa0 a \xc3\xa9sser \xc3\xa0mpliament llegit: fou citat i antologat ja a principis del segle\xc2\xa0xiii a Anglaterra, Fran\xc3\xa7a, Proven\xc3\xa7a i It\xc3\xa0lia. Se\'n t\xc3\xa9 const\xc3\xa0ncia als Pa\xc3\xafsos Baixos c. 1250 i a Alemanya c. 1280. N\'hi ha const\xc3\xa0ncia a Castella c. 1330. Fou popular a Anglaterra a finals del segle\xc2\xa0xv. Va ser tradu\xc3\xaft al n\xc3\xb2rdic antic en el segle tretz\xc3\xa8 segle, com a Pamphilus ok Galathea, i al franc\xc3\xa8s per Jean Brasdefer com a Pamphile et Galat\xc3\xa9e (c. 1300\xc3\x971315)._NEWLINE_John Gower i Geoffrey Chaucer van con\xc3\xa8ixer el poema, Chaucer va estructurar a partir d\'ell, especialment, els seus The Franklin\'s Tale i Troilus i Criseyde; tamb\xc3\xa9 va influir en el Roman de la Rose; el Fiammeta Boccaccio s\'hi va inspirar; i fou adaptat en l\'episodi Don Mel\xc3\xb3n/Do\xc3\xb1a Endrina del Libro de buen amor de l\'Arcipreste de Hita (de principis del catorz\xc3\xa8 segle).'